**Imposibila adresă**

*GeluOttawa*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În lumea virtuală ce devine

Obișnuință peste zi și noapte,

Nu mai lipesc pe anvelope timbre,

Încarc în permanență un J 7.

Speranțe au acum o formă scrisă,

În servere de urgență stocate,

Unde s-a șters a-rondul din adresă

Și niciodată nu vor fi livrate.

Sunt dramele în creștere la bursă,

Plătim la magazine cu mobilul

Și se trimite bon fiscal de casă,

Dacă-n adresă ai intact a-rondul.

Îmi primenesc profilul și coperta,

Pe net bitcoinul e acum în vogă,

Iar băncile care-mi livrează plata

N-au încă bancomat,pe net,în probă.

Se publică colaje de arhivă

Cu pozele alb-negru și barate,

Toate lipsite de-o normă selectivă,

Pe vârstă sau fundal departajate.

Și-am să aleg o-adresă la-întâmplare,

Să-împărtășesc colajul acela mut,

Dar,știu,pe net nu-i cine adresă are

Incompletă,în speță,cu a-rondul rupt.

Și tot insist să vă găsesc de-o vreme

În centrele cele mai eterate,

Însă a-rondul refuză să ia forme

Și rândurile mele-s estompate.

Tot timpul însoțit de-un avatar,

Voi hoinării în spațiul cibernetic

Și-am să vă caut,cu siguranță,doar

Pe o adresă cu a-rond sintetic.

Gelu Radulescu,Ottawa